title: "Otfried Schwarz"
text: "Otfried \"Panscho\" Schwarz (* 9. Janewoore 1942 uun Tilsit) as en konstmooler, di uun Berlin an \u00fc\u00fcb Oomram lewet.\n\nLeewent \nPanscho as 1942 uun Tilsit b\u00e4\u00e4ren, an skul uun April 1945 m\u00e4 sin aalern fl\u00fccht. So lunagt hi uun Schleswig-Holstian. Sant 1954 k\u00e4\u00e4nt hi Oomram, huar sin aalern leeder en h\u00fcs baud haa. Al \u00fcs dring h\u00e4\u00e4 Otfried tiakent an skulptuuren maaget. San nekn\u00f6\u00f6m f\u00fcng hi, auer hi so hal m\u00e4 farwen kliam (pansche) maad. 1961 begand hi tu studiarin, iarst uun Kiil bi profesor Brockmann, leeder uun Berlin, bi a profesooren Jaenisch, Bergmann an Bachmann. Tidjwiis h\u00e4\u00e4'er \u00fc\u00fcb Sardinien werket, miast oober uun Berlin. Sant 1963 h\u00e4\u00e4 Panscho flook \u00fctjstelangen \u00fctjracht an h\u00e4\u00e4 uk flook griisegrat bilen \u00fc\u00fcb h\u00fcswoger moolet. 1969 f\u00fcng hi di konstpris faan't st\u00e4\u00e4d Wolfsburg.\n\nPanscho sin borag \n\u00dc\u00fcb Oomram k\u00e4\u00e4nt arken Panscho sin strunborag \u00fc\u00fcb a Kniip tesken Neebel an Noorsaarep. Det woort arke wos m\u00e4 strunholt an driiwlis nei apbaud an uun a wonter gongt det miast weder uunstaken. Faan 2002 bit 2005 wiar sin borag sogoor uun Hamborag uun't Altonaer Museum tu sen.\n\nLuke uk diar \n Lenard Streicher\n\nSchwarz"